Na temelju članka 35. Zakona o ograničavanju uporabe duhanskih i srodnih proizvoda (Narodne novine, 45/17, 114/18) i članka 59. Statuta Centra ''Liče Faraguna'' Labin, (u daljnjem tekstu: Centar ) Školski odbor na sjednici održanoj dana 28.10.2021. godine donosi

# P R A V I L N I K

**O PROMICANJU SPOZNAJA O ŠTETNOSTI DUHANSKIH I SRODNIH PROIZVODA**

# OPĆE ODREDBE

**Članak 1.**

Ovim Pravilnikom se radi zaštite zdravlja utvrđuju mjere za ograničavanje uporabe duhanskih i srodnih proizvoda, promiču spoznaje o štetnosti uporabe duhanskih i srodnih proizvoda, utvrđuju preventivne mjere protiv pušenja te nadzor nad provedbom ovog Pravilnika.

# Članak 2.

Pod pojmom duhanski proizvodi smatraju se rezani duhan, cigarete, cigare, cigarilosi, duhan za lulu te duhan za žvakanje i šmrkanje, električne cigarete s nikotinskim punjenjem i vodene lule.

# Članak 3.

Pod pojmom pušenja duhanskih proizvoda podrazumijeva se uporaba duhanskih proizvoda bez obzira da li je dim nastao izgaranjem duhana, udisanjem ili ne, čija je posljedica dokazano oštećenje zdravlja pušača i svih nepušača koji su izloženi duhanskom dimu.

# Članak 4.

Promicanje spoznaje o štetnosti uporabe duhanskih i srodnih proizvoda provodi se permanentno, ponajprije u Centru, a prema potrebi i izvan Centra.

U provođenju odredaba ovog Pravilnika Centar surađuje s roditeljima, skrbnicima i mjerodavnim čimbenicima društvene zajednice.

# MJERE ZA OGRANIČAVNJE UPORABE DUHANSKIH I SRODNIH PROIZVODA Članak 5.

Zabranjeno je pušenje duhanskih i srodnih proizvoda, biljnih proizvoda i uporaba elektroničkih cigareta s nikotinskim punjenjem ili bez nikotinskog punjenja i vodenih lula u svim zatvorenim prostorima Centra.

Pojmom zatvorenog prostora Centra smatraju se: zbornica, učionice, hodnici, sanitarni prostori, predvorje Centra, ured ravnateljice, cjelokupni prostor uprave Centra, te pripadajući prostori kao i hodnici, prostorije za odlaganje sredstava za čišćenje te svi ostali prostori koji se nalaze unutar zidova cjelokupne školske zgrade, uključujući i prostor koji koristi Centar za inkluziju i podršku u zajednici.

Uporaba duhanskih i srodnih proizvoda je zabranjena i u prostorima koji se po Zakonu o ograničavanju uporabe duhanskih i srodnih proizvoda ne smatraju zatvorenim javnim prostorom, a funkcionalni su dio prostora u kojima se obavlja djelatnost odgoja i obrazovanja.

Zabranjuje se pušenje i na prostoru koji je udaljen manje od 20 metara od ulaza u zgradu Centra.

# Članak 6.

Oznake o zabrani pušenja trebaju biti istaknute na vidnim mjestima u Centru u veličini slova koja moraju biti čitljiva sa udaljenosti od 10 metara.

# PREVENTIVNE MJERE PROTIV PUŠENJA

**Članak 7.**

Pod preventivnim mjerama protiv pušenja podrazumijevaju se sustavne i kontinuirane aktivnosti vezane uz promicanje spoznaja o štetnim posljedica duhanskih i srodnih proizvoda radi poboljšanja kvalitete života i očuvanju zdravlja.

# Članak 8.

Centar je kao ustanova koja obavlja djelatnost odgoja i obrazovanja obvezna promicati spoznaje o štetnosti uporabe duhanskih proizvoda za zdravlje u svim razrednim odjelima te u svim aktivnostima redovitog obrazovanja.

# Članak 9.

Centar će promicanje spoznaja o štetnosti duhanskih i srodnih proizvoda obavljati prema programu promicanja spoznaje o štetnosti uporabe duhanskih i srodnih proizvoda za zdravlje među djecom i mladima svih dobi koji donosi ministar znanosti i obrazovanja uz mišljenje ministra nadležnog za zdravstvo.

# Članak 10.

Odredbi ovog Pravilnika o apsolutnoj zabrani uporabe duhanskih i srodnih proizvoda u unutarnjem i vanjskom prostoru Centra koji je funkcionalni dio prostora Centra, obvezni su se pridržavati svi radnici Centra, učenici, roditelji kao i svi posjetitelji Centra.

# NADZOR

**Članak 11.**

Ravnatelj Centra je odgovorna osoba za provedbu zabrane uporabe duhanskih i srodnih proizvoda u Centru kao ustanovi za odgoj i obrazovanje.

# Članak 12.

Nadzor nad provedbom zabrane uporabe duhana i srodnih proizvoda u Centru obavljaju prosvjetni inspektori, sanitarni inspektori, zdravstveni inspektori i inspektori rada.

# PRIJELAZNE I ZAVRŠNE ODREDBE

**Članak 13.**

Ovaj pravilnik stupa na snagu danom objave na oglasnoj ploči Centra.

Stupanjem na snagu ovog Pravilnika prestaje važiti Pravilnik o promicanju spoznaje o štetnosti uporabe duhanskih proizvoda za zdravlje od 15. travnja 2009. godine.

Predsjednica Školskog odbora:

Ivana Rukavina, mag. rehab.educ.

 Ravnateljica Centra:

 Martina Herceg, prof. rehabilitator

Ovaj Pravilnik objavljen je na oglasnoj ploči dana 28.10.2021.g.

KLASA: 003-05/21-01/02

URBROJ: 2144/01-55-72-21-1

Labin, 28.10.2021. godine